stanford-oval/wikipedia huggingface dataset:
חיימה אלאס
קריירת מועדונים

אלאס, התחיל את הקריירה שלו בקבוצת הנערים של סן סלוודור ובגיל 17 הצטרף למחלקת הנוער של ריבר פלייט. בשנת 2010, אלאס חזר לאל סלוודור וחתם בלואיס אנחל פירפו.
ב-29 ביוני 2012, אלאס חתם על חוזה לשלוש וחצי שנים ברוזנבורג מליגת העל הנורווגית. ב-8 באוגוסט 2012, אלאס ערך את הופעת הבכורה שלו בקבוצה בתיקו 1-1 נגד סרבט ז'נבה. ביולי 2013, אלאס הושאל לסן חוזה ארת'קווייקס מה-MLS עד לסיום השנה.
במאי 2014, אלאס חתם באיינס גלאנה מוראלוס מהליגה השנייה במקסיקו במדיה שיחק עד כחודשיים. בקיץ 2014, אלאס חזר לאל סלוודור וחתם בפאס.
בינואר 2015, אלאס חתם במוניסיפל מליגת העל הגואטמלית.
קריירה בינלאומית

ב-8 באוקטובר 2010, אלאס ערך את הופעת הבכורה שלו בנבחרת אל סלוודור, בהפסד 1-0 לאל סלוודור. ב-14 בינואר 2011, אלאס הבקיע את שער הבכורה שלו בנבחרת בניצחון 0-2 נגד ניקרגואה.
אלאס, השתתף עם הנבחרת שלוש פעמים בגביע הזהב של ה-CONCACAF.
חסידות מקארוב

חזית בית המדרש מקארוב בצפת. הוקם בשנת תרי"ז
חסידות מקארוב הייתה חסידות אוקראינית, ענף של חסידות צ'רנוביל. אבי החסידות היה רבי מנחם נחום טברסקי בנו הרביעי של רבי מרדכי מצ'רנוביל.
תולדות החסידות

רבי מנחם נחום נולד בשנת תקס"ד לרבי מרדכי ולפייגא בת רבי דוד לייקעס מתלמידי הבעל שם טוב. היה חתנו של רבי יוסף מטורטשין (בנו של החוזה מלובלין). לאחר פטירת אביו החל לכהן באדמו"רות במקארוב (אנ'). נפטר בז' בתשרי תרי"ב.
בנו היה רבי יעקב יצחק, חתנו של רבי שמואל אבא מסלאוויטא. לאחר פטירת אביו החל לכהן באדמו"רות. בסוף ימיו התאספו אליו אלפים מחסידי צ'רנוביל מכל רחבי ווהלין. בין חסידיו נמנה החזן זיידל רובנר. חסידיו שעלו לישראל הקימו בית כנסת בעיר העתיקה בצפת (מתפקד עד היום). נפטר בל' בניסן תרנ"ב.
חתניו של רבי מנחם נחום היו רבי אשר מסטולין (השני) (בזיווג ראשון), אחיינו רבי ישעיהו משולם זושא מצ'רנוביל ורבי מרדכי מרגליות אדמו"ר בדוביסאר בנו של רבי מנחם נחום ממאצ'יב.
תולדות החסידות > הדור השלישי

בניו של רבי יעקב יצחק היו:
רבי משה מרדכי (- כ' בטבת תר"פ) חתנו של רבי יהושע רוקח מבעלז. כיהן במקרוב, קודני וברדיצ'ב.
רבי דוד (- כ"ד בחשוון תרס"ג) חתנו של רבי אברהם מטריסק, בעל בתו פייגא. בסוף ימיו היה בקייב. חתנו היה רבי יהודה אריה מנובומינסק.
רבי ישעיה (- כ"ב בחשוון תר"פ) חתן רבי חיים מנחם מזינקוב. בשנת תרע"ו עבר לקייב.
מחתניו היו: קרוב משפחתו רבי ברוך מאיר מאזרניץ בן רבי מנחם נחום השני מצ'רנוביל ורבי אליהו מליניץ באפלו.
תולדות החסידות > הדור הרביעי

בנו של רבי משה מרדכי היה רבי צבי אריה מברדיטשוב, חתנו של דודו רבי יחיאל מקרילוביץ. נפטר בכ"א באייר תרצ"ח. בן נוסף היה רבי שמואל אבא ממקארוב-ויניפג, חתן דודו רבי דוד. חתנו של רבי משה מרדכי היה רבי שמואל אבא מהורודנקא. חתניו (שגם מילאו את מקומו): דוד שלמה הכהן נאוואסעלער, רב בפילאדעלפיא, ר' יצחק גדליה ליבערזאן, רב בסלאוויטא.
בני רבי דוד:
רבי מנחם נחום ממקארוב-צ'לסי. נולד בשנת תרל"ב. היה חתן דודו רבי אפרים ממאציב (חתנו של רבי אברהם מטריסק, אחיו של דודו זקינו רבי מרדכי מדוביסאר). כיהן כאדמו"ר ממקארוב בזוויהל. בשנת תרפ"ד היגר לארצות הברית. נפטר בט"ז באייר תרפ"ה.
רבי ניסן יהודה לייב מקילץ (1884 - ת"ש, 1940). כיהן כרב בפוקשווינץ. במלחמת העולם הראשונה נאסר על ידי הרוסים. לאחר שחרורו כיהן כרב בקייב. בשנת תרפ"א עבר לפולין והתיישב בקילץ שם מילא את מקום דודו רבי מרדכי מקוזמיר. ישב גם בקרקוב ובזמושץ'. עונה על ידי הנאצים ונפטר מפצעיו בחודש סיוון ת"ש.
בנו של רבי ישעיה היה רבי יעקב יצחק ממקארוב-שיקגו. נולד בשנת תרנ"ו. מילא את מקום אביו בעודו בחור. היה חתנו של רבי יהושע העשיל ממונסטריץ'. בשנת תרפ"ו היגר לארצות הברית והתיישב בשיקגו. נפטר בב' בסיוון תש"ה.
לקריאה נוספת

יצחק אלפסי, החסידות, תל אביב, הוצאת מעריב, 1977, עמ' 64–70.
ז'אן-ז'ורז' וונגריכטן

| --- | --- |

 לידה:  16 במרץ 1957 (בן 67) אלזס, צרפת 
 סגנון בישול:  מטבח הצרפתי בהשפעה תאילנדי, פיוז'ן צרפתי, נובל קוויזין אמריקאי
 השכלה:  בית ספר קולינרי בפרפיניאן
 www.jean-georges.com
 
ז'אן-ז'ורז' וונגריכטן (בצרפתית: Jean-Georges Vongerichten; נולד ב-16 במרץ 1957) הוא "אחד השפים המפורסמים ביותר על פני כדור הארץ".
הוא נולד באלזס, צרפת וכעת מתגורר בארצות הברית. בבעלותו של וונגריכטן מסעדות בערים גדולות רבות שכוללות את: לאס וגאס, לונדון, פריז ושאנגחאי, כמו גם "ז'אן ז'ורז'", מסעדה בעלת שלושה כוכבי מישלן בניו יורק הקרויה על שמו.
הוא מחברם של ארבעה ספרי בישול, שניים מהם כתב ביחד עם מרק ביטמן.
שנותיו הראשונות בצרפת

נולד וגדל בפרוורי שטרסבורג באלזס, צרפת, הזכרונות המוקדמים של וונגריכטן ממשפחתו הם על אוכל. ביתם של הוונגריכטן סבב סביב המטבח, שם אמו וסבתו הכינו מדי יום ארוחת צהרים עבור קרוב ל-50 פועלים בעסק שבבעלות משפחתם. אהבתו לאוכל התגבשה והוא בחר בבישול כקריירה בגיל 16, כשהוריו הזמינו אותו לארוחת ערב באוברז' דה ל'איל, מסעדת שלושה כוכבי מישלן, על מנת לחגוג את יום הולדתו.
חינוך קולינרי

וונגריכטן החל ללמוד בישול כשוליה באוברז' דלאיל של השף פול האברלן. הוא המשיך והתלמד אצל כמה מטובי השפים של צרפת, בכללם פול בוקיז ולואי אוטייה בל'אואזיס, דרום צרפת. בזמן עבודתו עם אוטייה, וונגריכטן פתח 10 מסעדות ברחבי תבל בשנים 1980–1985, בכללן במלון מנדרין אוריינטל, בנגקוק, במלון מרידיאן בסינגפור, ובמלון מנדרין בהונג קונג.
המעבר לארצות הברית

וונגריכטן הגיע לארצות הברית ב-1985 בתור יועצו של השף לואי אוטייה, פתח את מסעדת לה מרקיז דה לאפאייט בבוסטון. שנה אחרי כן הוא הגיע לניו יורק כשף המבצע של לאפאייט בדרייק סוויסוטל, וזכה לביקורות משבחות בשל פרשנותו החדשנית למטבח הצרפתי הקלאסי וקיבל ארבעה כוכבים מהניו יורק טיימס בגיל 29. לפי דבריו בתקופה זו הוא המציא עוגת שוקולד מותך. שם הוא פגש את בעל ההון פיל סוארז, שסעד דרך קבע במסעדתו.
וונגריכטן וסוארז פתחו ביסטרו, ז'וז'ו (JoJo) ב-1991. ז'וז'ו נבחרה כמסעדה הטובה ביותר של השנה וזכתה לשלושה כוכבים מהניו יורק טיימס, שבו מבקרת האוכל רות ריישל כתבה: "האוכל שלו מדהים".
המעבר לארצות הברית > וונג

המיזם הבא שלו היה Vong (וונג), שהושפע מתשוקתו לתבליני המזרח הרחוק. הוא השתמש בלמעלה מ-150 עשבים שונים כדי ליצור את הגרסה שלו למטבח התאילנדי בהשראת המטבח הצרפתי, התפריט של וונג הרשים את המבקרים, וזכה לארבעה כוכבים מהניו יורק טיימס בשל "האוכל הטעים הממלא את הפה". בסמוך לוונג, פתח וונגריכטן את The Lipstick Cafe (קפה ליפסטיק), כדי לספק את רצון הקהל העסקי במרכז העיר, שם הוא הגיש ארוחת בוקר וצוהרים רגילות, במקום מהודר. דה ליפסטיק קפה נסגר מאז. בנובמבר 2009 התגלה שהמסעדה שנאבקה על קיומה נסגרה באתרה בו שכנה מזה זמן רב אחרי שהוחלט לא לחדש את חוזה השכירות.
המעבר לארצות הברית > ז'אן-ז'ורז' ומלון טראמפ הבינלאומי

במרץ 1997, פתח וונגריכטן את מסעדת ז'אן-ז'ורז' ב-Trump International Hotel and Tower, שזכתה לארבעה כוכבים מהניו יורק טיימס פחות משלושה חודשים אחרי פתיחתה, וב"פרס שף השנה" מג'ון מאריאני ב"אסקווייר מגזין". מסעדת ז'אן-ז'ורז' נותרה אחת משש מסעדות בעיר בעלות ארבעה כוכבים מהניו יורק טיימס (2010) ואחת מחמש המסעדות בעלות שלושה כוכבים במדריך מישלן האדום (2010).
המסעדה נכללת במדריך השולחנות הגדולים בעולם.
פרנק ברוני מ"הניו יורק טיימס" אמר שהיא מציעה "אלגנטיות נגישה" ומספקת "תענוג צרפתי קלאסי עם סגנון עכשווי". המסעדה מעבירה את "העושר של הבישול הצרפתי המסורתי בסוג אחר של עוצמה", הוא הוסיף – שהיא מוציאה את "הרטבים הכבדים ומבכרת שמנים וצירים, ומעדיפה אותם בשל קלותם והדרך שהם משרים את ניחוחותיהם, כמו ריחו המבושם של הלמון גראס שעולה מאמבטיית עשבים וזרעים אסיאתיים מסביב לטארטן לובסטר אפוי בעדינות."
המעבר לארצות הברית > הרחבת הרשת

שנה וחצי לאחר מכן פתח וונגריכטן סניף נוסף של וונג באזור נייטסברידג' של לונדון, וקיבל ציון של שלושה כוכבים והמסעדה נבחרה ב-1996 כ"חדשה הטובה של השנה" מה- London Evening Standard. בספטמבר 1997, הוא פתח סניף נוסף של וונג במלון מנדרין אוריינטל בהונג קונג, וקיבלה פרס מהמגזין רוב ריפורט על היותה "המסעדה הטובה ביותר בעולם" ב-1998. סניף רביעי של וונג בשיקגו שינה את שמו ומתכונתו ל-VTK) Vong's Thai Kitchen) (המטבח התאי של וונג). הסניף השני והשלישי של וונג נסגרו מאז.
המיזם הבא של וונגריכטן היה The Mercer Kitchen (מטבח מרסר), שנפתח ביולי 1998, בסגנון מלון מרסר בסוהו. מיזם זה מציג תפריט אמריקני-פרובינציאלי וסגנון ישיבה "שיתופי" בשטח המטבח הפתוח. תוספת אחרת היא הפריים סטייקהאוס (Prime Steakhouse) בסטיב וין במלון בלאג'יו בלאס וגאס, שנפתח באוקטובר 1998.
וונגריכטן פתח את Spice Market (ספייס מרקט) (אוכל רחוב דרום-מזרח אסיאתי) ב-2004 ואת Perry Street (פרי סטריט) ב-2005 (צרפתי-אמריקני) בעיר ניו יורק, כמו גם את Chambers Kitchen (מטבח צ'יימברס) במיניאפוליס ב-2007.
ב-2008 עבד וונגריכטן בשיתוף פעולה עם האחים מצושיטה מטוקיו, והם פתחו את מצוגן (Matsugen). מטבחה של מצוגן מתמקד בתבשילי סובה יפנים, אולם גם מגיש סושי ופריטים מסורתיים אחרים, ובכללם שבו-שבו וסוקיאקי.
לוונגריכטן אין כל תוכניות להאט את התרחבותו.
הפרויקט האחרון שלו ב-2009 היה ז'אן ז'ורז' באריה בלאס וגאס, מסעדה במלון מארק בעיר ניו יורק, מרקט וספייס מרקט ב- W Hotel בדוחה ו-J&G Steakhouse בסקוטסדייל, אריזונה ווושינגטון די. סי.. J&G Steakhouse מתוכנן להיפתח ממול לבית הלבן ב- W Hotel ב-8 ביולי 2009.
המעבר לארצות הברית > מלונות סטארווד

וונגריכטן ושותפו פיל סוארז יצרו חברה חדשה עם מלונות סטארווד Starwood Hotels & Resorts Worldwide Inc וקטרטון פארטנרז, קרן השקעות פרטיות ממוקדת צרכן שתפעיל, תנהל ותהיה הבעלים של מסעדות בנכסי סטארווד כמו גם מיזמים נוספים שאינם קשורים למלונות. העסקה כוללת שבעה סניפים של ספייס מרקט ומיזמים נוספים ברחבי תבל. המספר הכולל של יעדים גסטרונומיים יסתכם ב-56 לפי החוזה. הראשון עתיד להשיק שני סניפי ספייס מרקט במלונות W Hotel באטלנטה ובאיסטנבול.
המעבר לארצות הברית > J&G Steakhouse‏ (Scottsdale)

וונגריכטן פתח את הסטקייה החדש ביותר שלו בדצמבר 2008 מעל The Phoenician Resort בסקוטסדייל, אריזונה. הוא תואר כ"מסעדה מבריקה, סקסית ומקסימה",
הקירות מורכבים מחלונות מהרצפה לתקרה המשקיפים על הנוף של אזור פיניקס/סקוטסדייל. המזון מורכב מסטייקים ופירות ים, המסעדה קיבלה ארבעה כוכבים מהעיתון Arizona Republic.
והיא נחשבת לאחת משלוש הסטייקיות המובילות באזור פיניקס/סקוטסדייל.
המעבר לארצות הברית > המסעדה בוונקובר

וונגריכטן פתח מסעדה במלון שנגרי-לה בוונקובר, מלון פאר ש-Shangri-La Hotels and Resorts פתחו ב-2009. “Market by Jean-Georges” הוא שיתוף הפעולה הראשון בין שנגרי-לה וזוהי כניסתו של וונגריכטן לשוק ההסעדה הקנדי או זה של החוף המערבי.
המעבר לארצות הברית > סטקיית ז'אן-ז'ורז'

ז'אן ז'ורז' עומד לפתוח מסעדה על שמו בתוך אריה, אחד הנכסים הראשונים שייפתחו במרכז העיר CityCenter החדש בסטריפ של לאס וגאס. המסעדה תציג סטייקים המוגשים על לבנים לוהטות כמו גם מרכיבים אורגניים.
המעבר לארצות הברית > מרקט (בוסטון)

בנובמבר 2009 וונגריכטן פתח את מרקט (Market) ב-W Hotel החדש בבוסטון, כשבכוונתו שזה יהיה "צירוף של אוכל שוק ושוק של אמנות, שמשתנה מדי חודש".
המעבר לארצות הברית > ניהול

בספטמבר 2008, הגיע וונגריכטן להסכם שלפיו ישלם 1.7 מיליון דולר אחרי שהצוות שלו הגיש נגדו תביעה על כך שטיפים מאחדות מהמסעדות שלו השתלשל ישירות לכיסם של המנהלים.
השפעה

ניו יורק מגזין כתב שבשני העשורים שחלפו, לא הייתה לאף שף השפעה על תרבות האכילה במסעדות של הניו יורקים כמו ז'אן ז'ורז' - או על הדרך שבה שפים מבשלים ומסעדות אחרות נושאות עיניהן. "הוא המציא את התשובה האמריקנית לנובל קוויזין", אומר השף מאריו בטאלי. "כשהגעתי לראשונה לניו יורק, ספרו Simple Cuisine היה הגביע הקדוש עבור שפים צעירים, וז'וז'ו המקום החם ביותר בעיר."
ביוני 2009 הכין ז'אן-ז'ורז' סעודת ערב בביתו של המזכיר הכללי של האומות המאוחדות באן קי-מון. בין האורחים היו ראש עיריית ניו יורק מייקל בלומברג ונשיא ארצות הברית לשעבר ביל קלינטון.
משפחה

ז'אן-ז'ורז' נשוי למרג'ה אלן ולהם שלושה ילדים.
ספריו

Simple to Spectacular (co-authored with Mark Bittman) (2000), ISBN 0-7679-0360-9
Jean-Georges: Cooking At Home with a Four-Star Chef (co-authored with Mark Bittman) (1998), ISBN 0-7679-0155-X
Simple Cuisine: The Easy, New Approach to Four-Star Cooking (1991), ISBN 0-13-195059-2
Asian Flavorings of Jean-Georges (October, 2007)
הערות שוליים

↑  Sigal, Jane
"Jean-Georges, Phone Home"
Food & Wine magazine, July 2005
↑  Morrow, Fiona
"Vancouver restaurant scene lands a star"
Globe and Mail, September 9, 2004
↑  Bittman, Mark "Meet the Chefs" How to Cook Everything book series, John Wiley & Sons Inc.
↑  Bittman, Mark "Meet the Chefs" How to Cook Everything book series, John Wiley & Sons Inc.
↑  William Grimes (2009).
Appetite City: A Culinary History of New York
Macmillan. p. 302. ISBN 9780865476929.
↑  Amanda (November 3, 2009).
"Jean-Georges to shutter Vong on Saturday".
Eater.com.
↑  מסעדת ז'אן-ז'ורז' במדריך השולחנות הגדולים בעולם
↑  Jean-Georges Vongerichten
New York Times
↑  Off to Market With Jean-Georges,
Zagat blog, Zagat Survey
↑  An Early Look at J&G Steakhouse,
Zagat blog, Zagat Survey, June 30, 2009.
↑  John Mariani
↑  J&G Steakhouse, 4 stars
↑  Howard Seftel,
The Valley's Top 10 steakhouses,
Arizona Republic
↑  Morrow, Fiona,
Internationally feted chef opening Vancouver restaurant,
 Globe and Mail, September 9, 2008
↑  Dining in Aria Las Vegas,
arialasvegas.com
↑  Kooker, Naomi (October 12, 2009).
"Jean-Georges Checks Into Boston".
Zagat.com.
↑  "Waiters successfully sue celeb chef for tips".
meeja.com.au. 2008-09-17.
↑  Jay McInerney (2005-06-18).
"Jean-Georges is Seeing Stars".
New York Magazine.
↑  Jean Georges Vongerichten (June 19, 2009).
"Setting the Record Straight". "Setting the Record Straight".
| --- | --- |
בקרת זהויות :  ISNI: 0000 0000 3131 7503  LCCN: n88283583  VIAF: 45872113   WorldCat (עם VIAF): 45872113
חניון לילה

חניון לילה בהאגן שבגרמניה
חניון לילה בסקוטלנד מול האי קררה
חניון לילה (או "אתר קמפינג") הוא אתר המיועד למחנאות ומשמש ללינה באזור שאינו מיושב, בדרך כלל משמש כבסיס ליציאה לטיולים בסביבה.
בחניון הלילה ישנו שטח, או מספר שטחים מוכרזים, שבו אנשים יכולים להקים מקום ללינת לילה באמצעות אוהלים, או קרוואנים.
ישנם אתרים לחניון לילה שיש בהם מתקנים ייעודיים לסייע לשוהים בחניון, כגון: ברזי מים לשתייה, סככות, חיבורי חשמל, בתי שימוש קבועים או ניידים, מקלחות, עמדות למנגל, ועוד. חלק מהאתרים מותאמים לגישה בכלי רכב לחניון, ובחלקם המקום רחוק מכל כביש, ומיועד לתרמילאים כמקום למנוחה ושינת לילה בשטח. בדרך כלל יש פחי אשפה לאיסוף הלכלוך בכל חניון לילה מוכרז, אך בחלק מהחניונים ישנו שילוט המבקש לאסוף את הפסולת ולקחתה מהמקום, היות ששירות ניקיון לא פעיל בהם.
חלק מחניוני הלילה דורשים תשלום עבור השהייה במקום, כדי שיוכלו לשמור ולפתח את המקום. ובאחרים יש צורך להרשם מראש כדי להבטיח שהמקום יהיה פנוי מקבוצות אחרות.
אתר קימפינג בדורסנו שבאורוגוואי
בניית אהלים וחניית לילה בשטח טיולים שאינו מיועד לחניון, עשוי במדינות מסוימות או באזורים מסוימים להיות אסור על פי חוק. ויחשב מטרד המזיק לסביבה, ועלול לגרור קנסות. בהולנד למשל, חניית קרוואן יכולה לגרור קנס של 500 יורו לאדם!. בארצות הברית, בפארקים ויערות לאומיים וממלכתיים רבים יש אתרי חניוני לילה ייעודיים, אך בדרך כלל מאפשרים קמפינג בכל מקום, למעט הוראה לשמירת מרחק מסוים ממקורות מים או אזורים מפותחים. קמפינג עשוי להיות אסור גם ב"אזורים מיוחדים" מסוימים של יערות לאומיים המכילים צורות קרקע או צמחייה יוצאת דופן, כדי למנועפגיעה בטבע. בחניוני הלילה ניתן בדרך כלל להדליק מדורות, לחימום או לבישול, דבר שנאסר פעמים רבות בשטחים שאינם ייעודיים.
בחלק ממחוזות קנדה, ישנה דרישה לשנות את מיקום החונים ב-100 מטר לפחות, אחת ל-21 יום, כדי למנוע התיישבות קבועה בשטח. גם יש לקבל רישיון לצורך קיום אירועים מאורגנים בשטח, וכן ישנם מקומות המוגבלים לכניסת כלי רכב ממונע.
בישראל, בחניוני הלילה המופעלים על ידי הקרן קיימת לישראל, יש לתאם מראש שהייה בחניוני לילה לקבוצה מעל 50 איש, וכן פעילות קבוצתית למעל 100 איש, או פעילות אתגרית אפילו לאדם בודד. הפעילות באתרים חייבת לענות על התנאים הנדרשים בהוראות הקרן הקיימת, ביניהם דרישה להתחשבות במשתמשים אחרים בשטח ובאוכלוסייה המתגוררת בקרבתו, ושהפעילות לא תהווה סיכון להתלקחות אש, כן קיימת מגבלה על עוצמת הרעש והתאורה בחניונים.
ברבים מחניוני הלילה המופעלים על ידי רשות הטבע והגנים יש צורך להירשם ולשלם מראש עבור השימוש בחניון ו/או במתקניו, כמו כן חל איסור מוחלט להכניס כלבים לחניוני הלילה בתשלום.
חניוני קרוואנים

בצפון אמריקה ובבריטניה, באתרי קמפינג רבים יש מתקנים מיוחדים כחיבורי חשמל, מערכות מים וביוב, ושירותים נוספים עבור רכבי פנאי, והם ידועים גם בשם פארקי קרוואנים.
חניוני לילה מסחריים וממשלתיים כאחד גובים בדרך כלל תשלום סמלי עבור הזכות לקמפינג שם, לכיסוי הוצאות, ובמקרה של אתר קמפינג עצמאי, כדי להרוויח. עם זאת, ישנם בצפון אמריקה אתרים שאינם גובים דמי שימוש ומסתמכים על מקורות כגון תרומות וכספי מיסים. לינה בחניון של חנויות גדולה גם היא נפוצה, וישנם קמעונאים המקבלים רשמית קרוואנים לחניונים שלהם.
ישנם אתרי קרוואנים המורכבים מתושבים קבועים, החונים במקום לטווח ארוך או ומתגוררים באופן קבוע בבתים ניידים או קרוואנים.
פארק נופש

פארק הנופש הוא גרסה בריטית לפארק הקרוואנים בצפון אמריקה. הפארק נוצר כדי לאפשר יצירת מגורים זמניים לאורך החוף, עבור נופשים, וליצור הכנסה לבעלי הקרקעות באזור. על פי חוקי התכנון הבריטיים, אין אפשרות לתושבות קבועה במקום, ולכן הפארק חייב להיות סגור לחלוטין לכולם למשך חודשיים לפחות בכל שנה. הקרוואנים או המגרשים מושכרים לטווח ארוך על ידי בעל הקרקע. והשכירות כוללת שירות מים זורמים, ביוב ותחזוקה כללית על ידי בעל הקרקע. חלק מפארקי הנופש כוללים אתר קמפינג קטן למטיילים באזור, שבו הם יכולים לשלם כדי להקים אוהלים או להחנות קרוואנים. לנופשים במקום יש גישה מלאה למתקני פארקי הנופש, הכוללים שירותי כביסה ומקלחות. ברוב פארקי הנופש ישנו בניין מרכזי, שבו יהיו חנויות נוחות, מסעדות ואמפיתיאטרון רב תכליתי המשמש הן לבידור בימתי והן לבידור מבוסס פעילות.
אתרי קמפינג פרטיים

בבריטניה ישנם אתרי קרוואנים קטנים יותר בבעלות פרטית שצריכים להיות מאושרים על ידי מועדון הקמפינג והקרוואנינג בבריטניה. אתרי קמפינג אלה שמורים בדרך כלל אך ורק לחברי מועדון. אתרי קמפינג קטנים אלה מורשים לפעול תחת חוק בריאות הציבור 1936 וחוק הקרוואנים והפיקוח על הפיתוח 1960.
מחנאות כפרית

בארצות הברית, בעיקר באזורים מוגנים גדולים ולא מפותחים. ישנם אתרי קמפינג שניתן להגיע אליהם רק ברגל, אופניים, קאנו או על גבי סוסים. בדרך כלל באתרי קמפינג אלו יש מספר מקסימלי קבוע מראש של אנשים המורשים להישאר שם בלילה. וקיימים בהם תקנות מחמירות בנוגע לאחסון מזון והגנה על משאבים. בדרך כלל בפארקים מוסדרים או באזורים פראיים, אתרי הקמפינג דורשים אישור, אשר עשוי להיות בחינם, וניתן להשיגו במרכזי מבקרים ותחנות פקחים.
ראו גם

מחנאות
מעונוע
מחנה
הערות שוליים

↑  החוק במדינות שונות באירופה
↑  חוקי פעילות הפנאי וחניוני הלילה בקנדה
↑  תנאים לפעילות בחניוני לילה באתר קרן קיימת לישראל
↑  כלבים - גנים לאומיים ושמורות טבע - רשות הטבע והגנים
↑  חברת וולמארט מאפשרת עקרונית לקרוואנים לחנות בחניוניה, אך יש לתאם מראש ספציפית מול הנהלת החנות המקומית ראו באתר חברת וולמרט
| --- | --- |
בקרת זהויות :  NLI: 987007283385105171  GND: 4128452-5  LCCN: sh85019175  NKC: ph114903 
חניון לקראוונים בגרינדלוולד (שווייץ)
שרקרק גמדי עומד על שלט של חניון לילה
חרארדו מירנדה

חרארדו מירנדה קונספסיון (בספרדית: Gerardo Miranda Concepción, נולד ב-16 בנובמבר 1956 בנואקשוט שבמאוריטניה) הוא כדורגלן עבר ספרדי ששיחק בעמדת המגן הימני ונודע בשמו הפרטי, חרארדו. חרארדו שיחק בשתי קבוצות במהלך הקריירה שלו, שנמשכה מאמצע שנות ה-70 של המאה ה-20 ועד ראשית שנות ה-90 - לאס פאלמס וברצלונה מספרד. כמו כן השתתף במספר משחקים בודדים של נבחרת ספרד.
קריירה > קריירת נבחרות

חרארדו ערך 9 הופעות במדי נבחרת ספרד, אך לא זומן לאף טורניר משמעותי במהלך תקופתו עם הנבחרת. את הופעת הבכורה במדי הנבחרת ערך ב-20 ביוני 1981, במשחק ידידות נגד פורטוגל. ספרד העפילה אוטומטית למונדיאל 1982 בתור המארחת, אך חרארדו לא נכלל בסגל הנבחרת לטורניר. בהמשך, פתח במחזור הראשון של מוקדמות יורו 1984, אז ניצחה ספרד את איסלנד ב-27 באוקטובר 1982, אך הוא לא השתתף באף משחק נוסף במהלך המוקדמות או בטורניר הגמר. במהלך מוקדמות מונדיאל 1986 פתח ב-4 משחקי מוקדמות וב-3 משחקי ידידות נוספים, הוא עזר לנבחרת להעפיל לטורניר הגמר אך כאמור לא זומן גם אליו. הופעתו התשיעית והאחרונה הייתה ב-25 בספטמבר 1985, במחזור האחרון של מוקדמות המונדיאל, בניצחון ספרד על איסלנד.
תארים > ברצלונה

אליפות ספרד (1): 1984/1985
הגביע הספרדי (2): 1982/1983, 1987/1988
גביע מחזיקות הגביע (1): 1981/1982
גביע הליגה הספרדית (2): 1982/1983, 1985/1986
הסופר קאפ הספרדי (1): 1983
חטיפת טיסה 6833 של אירופלוט

| --- | --- |

מטוס הטופולב Tu-134 מהדגם שמעורב באירוע
 תאריך:  18 בנובמבר - 19 בנובמבר 1983
 שעה:  16:04 והלאה
 מיקום:  נחטף במרחב האווירי של ברית המועצות ונחת בטביליסי.
 קואורדינטות:  41°40′09″N 44°57′18″E﻿ / ﻿41.669116666667°N 44.954988888889°E﻿ / 41.669116666667; 44.954988888889
 הרוגים:  7 
 פצועים:  12 
 ניצולים:  57
 המעורבים באסון

טופולב Tu-134
 סוג:  חטיפת מטוס
 שייכות:  אירופלוט
 מוצא:  טביליסי, ברית המועצות
 יעד:  לנינגרד, ברית המועצות
 נוסעים:  57
 אנשי צוות:  7
 he
 
טיסה 6833 של אירופלוט הייתה טיסה מסחרית וסדירה של חברת אירופלוט במטוס טופולב Tu-134, אשר ב-18 בנובמבר 1983 נחטפה בשמי ברית המועצות.
האירוע > החטיפה

ב-18 בנובמבר 1983, הטיסה נחטפה בשמי ברית המועצות על ידי קבוצת צעירים גאורגים. המטרה הייתה לאלץ את צוות המטוס שהיה בטיסת פנים לשנות את נתיב הטיסה ולנחות בטורקיה. באותה התקופה, גאורגיה הסובייטית הייתה חלק מברית המועצות. בהתאם למדיניות השלטונות, אזרחי המדינה היו יכולים לעזוב אותה רק בנסיבות מיוחדות (למשל איחוד משפחות). קבוצת החוטפים כללה שבעה אנשים ממשפחות מבוססות.
האירוע > המאבק, הנחתת המטוס בגאורגיה ופעולת החילוץ

במהלך ניסיון לאלץ את צוות המטוס לשנות את נתיב הטיסה, התפתח מאבק מזוין במטוס. בסופו של דבר, צוות המטוס הצליח להתבצר בתא הטייס ולהנחית את המטוס בטביליסי. בהתאם לבקשת ראש ממשלת גאורגיה הסובייטית אדוארד שוורדנדזה, הגיעו ממוסקבה לוחמים של יחידת אלפא שהצליחו להשתלט על המטוס. במהלך האירוע נהרגו חלק מהחוטפים, אנשי הצוות והנוסעים.
האירוע > המשפט

למשפט החוטפים התווסף הכומר תאודור צ'קילדזה שהוכרז כמנהיג החוטפים. באוגוסט 1984 נגזר עונש מוות לשלושה מהחוטפים ולכומר, שהוצא לפועל ב-3 באוקטובר 1984.
לאחר האירוע

אדוארד שוורדנדזה הואשם בכך שסירב לבקשת הורי החוטפים לנהל איתם משא ומתן. במטוס עצמו התגלו חורים מיותר ממאה כדורים והוא לא חזר לשירות. רוב מסמכי החקירה נשרפו בתחילת שנות ה-90 של המאה ה-20.
בשנת 2001 תיאטרון מרג'נישווילי רצה להעלות על הבמה הצגה של דויד טורשווילי בנושא, אך בעקבות לחץ השלטון המחזה לא הוצג לבסוף, אך בהמשך הוא הוצג בתיאטראות פרטיים וזכה להצלחה.
בנוסף לכך, בגאורגיה צולמו מספר סרטים על האירוע.
טבח ליל כל הקדושים

טבח ליל כל הקדושים (באנגלית: Halloween Massacre) הוא הכינוי לארגון מחדש שעשה נשיא ארצות הברית ג'רלד פורד, ובמסגרתו הדיח אנשים מתפקידים רבים בעקבות פרשת ווטרגייט. השינויים נערכו ב-4 בנובמבר 1975, והם היו:
הנרי קיסינג'ר, היועץ לביטחון לאומי, הוחלף בברנט סקוקרופט. קיסינג'ר נשאר מזכיר המדינה.
ויליאם קולבי, ראש ה-CIA, הוחלף על ידי ג'ורג' הרברט ווקר בוש. (לימים נשיא המדינה) קולבי קיבל הצעה להתמנות לנציג הקבוע של ארצות הברית בנאט"ו, אך הוא סירב.
ג'יימס ר' שלזינגר, מזכיר ההגנה של ארצות הברית, הוחלף בראש סגל הבית הלבן דונלד רמספלד. סגנו ובן חסותו של רמספלד, דיק צ'ייני (מי שיכהן מאוחר יותר כסגן נשיא ארצות הברית) מונה לראש סגל הבית הלבן.
בהמשך הוחלף גם מזכיר המסחר של ארצות הברית.
עקב לחץ של המפלגה הרפובליקנית, הכריז גם סגנו של פורד, נלסון רוקפלר, שלא יתמודד לקדנציה שנייה תחת פורד בבחירות לנשיאות ארצות הברית ב-1976.
ערך זה הוא קצרמרבנושא ארצות הברית ובנושא היסטוריה. אתם מוזמנים לתרום לוויקיפדיה ו.
חניכה

ערך זה עוסק בשיטת הדרכה. אם התכוונתם לדרך בה נוצרת תנועת האוויר במערכת הקול, ראו .
.
חניכה היא מערכת יחסים המכוונת להתפתחות אישית, שבה אדם מנוסה או בעל ידע רב יותר מסייע בהנחייתו של אדם בעל ידע או ניסיון מצומצמים יותר.
החניכה היא יותר ממתן סיוע או מענה על שאלות. החניכה היא קשר בין אישי מתמשך של למידה, דיאלוג ואתגר.
היסטוריה והתפתחות

החניכה הייתה נפוצה באירופה כבר בתקופת יוון העתיקה.
המונח האנגלית מנטור (Mentor) מבוסס על דמות מתוך האודיסיאה.
חניכה בתנועות הנוער ובחינוך הבלתי פורמלי

חניך הוא אחד הפרטים בתוך מסגרת בלתי פורמלית חינוכית כמו תנועת נוער, ארגון נוער, מרכז קהילתי. הוא משתייך לקבוצה אותה מוביל המדריך שאחראי על כל פעילות הקבוצה וכחלק מזה על השתתפותו של החניך ומעורבותו בה. לרוב, החניך צעיר ממדריכו במספר שנים.
תפקידי החניך הנמצא בתוך הקבוצה מגוונים. מצד אחד מצופה ממנו ללמוד תכנים אותם מעביר לו המדריך, אך מנגד מצופה ממנו לגלות מעורבות ויוזמה בפעילות ככלל ובדינמיקה החברתית בפרט. החניך רוכש ידע, מיומנויות, תכונות וערכים, לרוב דרך התנסות וחוויה ומתוך עולמו.
חניכה בעולם העבודה

חניכות היא שיטה להכשרה ואימון כוח אדם במקצועות האומנות, החקלאות ועבודות הכפיים. חניכים מפתחים את הקריירה שלהם אחרי תקופת חניכות. מרבית ההכשרה בתקופת החניכות נעשית במקום העבודה ובלימוד תוך כדי עבודה. לעיתים קיים גם חלק תאורטי לא פורמלי.
מעמד השוליה היה מקובל בעבר כדרך של התלמדות אצל בעל מקצוע שהוא אומן מיומן. במסגרת ההתמחות משמש השוליה כעוזר לבעל המלאכה ולעיתים אף כמשרת.
מתמחה הוא עובד העובר תקופת הכשרה, בהדרכת איש מקצוע בעל ותק וניסיון, על מנת לקבל רישיון הנדרש על פי דין לעיסוק במקצוע מסוים. 
התמחות נדרשת בדרך כלל במקצועות בהם הרקע העיוני אינו מספיק על מנת לעסוק במקצוע, ויש צורך בתקופת התמחות מעשית, הבאה לאחר השלמת התואר האקדמי. לרוב, עם סיום ההתמחות, עובר המתמחה בחינות, שהן תנאי נוסף לקבלת הרישיון המהווה כשלעצמו תנאי לעיסוק במקצוע בו התמחה. בעל המקצוע המדריך את המתמחה נקרא לרוב "מאמן".
חניכה רוחנית

חניכה רוחנית מתבצעת על ידי מורה רוחני או גורו.
תפקידו המרכזי להביא את תלמידיו אל הדרך שתוביל למיצוי יעודם האישי, ללוותם ולהדריכם כך שיגיעו בסופו של דבר לרמתו הרוחנית של מורם או אף מעבר לכך. רבים מבין המורים הרוחניים שהגיעו להארה (כמו שלמה קאלו לדוגמה) מזמינים את תלמידיהם, להתקדם אל הארה דומה, זהה או אף מוארת מזו שזכו לה בעצמם. תורתם היא החניכה, היא הדרך והיא התרגול.